Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka 
3. februára 2009

Materiál číslo: 297/2009

K bodu: Návrh Zmluvy o partnerstve medzi mestskou časťou Praha 5 a mestskou 
               časťou Bratislava-Petržalka________________________________________        

Predkladá:					Návrh uznesenia:

Milan Ftáčnik 					Miestne zastupiteľstvo 
starosta 						mestskej časti Bratislava-Petržalka
						
					           s c h v a ľ u j e  
		
Prerokované : 
MR 20.1.2009					Zmluvu o partnerstve s mestskou časťou Praha 5
						a mestskou časťou Bratislava-Petržalka 

Spracoval: 
Lýdia Lackovičová 
vedúca Kancelárie starostu 

Zmluva o partnerstve

Preambula 

Mestská časť Praha 5 a mestská časť Bratislava-Petržalka sa dohodli, že partnerstvom upevnia a podporia zväzok priateľstva medzi obyvateľmi oboch mestských častí. 

Základom pre uzavretie tejto zmluvy sú spoločné záujmy pre zjednocujúcu sa Európu. 

Cieľ žiť pokojne v susedskej spolupráci ako partneri a priatelia v spoločnej Európe bude podporovaný stretnutiami, výmenou názorov, skúseností a perspektív, ktoré prispejú k spoločnému pokroku a tým k  prospechu občanov oboch partnerských strán. 

Článok 1

Mestská časť Bratislava-Petržalka a mestská časť Praha 5 sa dohodli, že : 

-	budú viesť dialóg na komunálnej úrovni o otázkach, ktoré zaujímajú obe strany a do tejto výmeny názorov zapoja občanov, spoločenské organizácie a záujmové skupiny občanov v oboch mestských častiach 
-	budú si vymieňať informácie  a skúsenosti o rozvoji oboch mestských častí a o práci ich úradov 
-	budú oboznamovať občanov s históriou, kultúrou i životnými zvykmi obyvateľov parnerských strán 
-	výmenu názorov budú uskutočňovať v nasledovných oblastiach : 
o	 spolupráca v rámci Európskej únie 
o	 aktuálna samosprávna činnosť, ktorá je blízka občanom 
o	 práca s mládežou a jej podpora 
o	 podpora športu 
o	 rovnoprávne postavenie mužov a žien v spoločenskom živote 
o	 vzdelávanie 
o	 zdravotníctvo 
o	 urbanistický rozvoj a starostlivosť o mestskú časť 
o	 architektúra
o	 kultúra
o	 hospodárstvo a cestovný ruch 

   Podpora spoločensko-kultúrnej spolupráce bude doplnená stretávaním občanov, 
   podporou stretávania mládeže a športovcov zo všetkých vrstiev obyvateľstva.

Článok 2

   Na základe rejto zmluvy o partnerstve budú spracované konkrétne opatrenia   
   v komunálnych vzťahoch, výmene skupín občanov a v ďalších formách súčinnosti. 

Článok 3

    Spolupráca a stretnutia občanov sa budú uskutočňovať na princípe vzájomnosti. 
    Ak nebude dohodnuté inak, hosťujúca mestská časť alebo inštitúcia hradí náklady 
    v mieste, cestovné a dopravné náklady hradí vysielajúca mestská časť. 

Článok 4

    Mestské časti Bratislava-Petržalka a Praha 5 vyjadrujú touto zmluvou aj vôľu ďalej 
     rozširovať bilaterálne vťahy tak, aby dohodnutá spolupráca bola v rámci možností 
     oživená stretávaním sa čo najväčšieho množstva ľudí. 

Článok 5
    
     Táto zmluva o partnerstve nadobúda platnosť po jej schválení v príslušných 
      orgánoch oboch mestských častí.

      Zmluva sa uzatvára na dobu neurčitú. Zmluvu môže vypovedať každá strana. 
      Dňom výpovede stráca zmluva platnosť. 

       Táto zmluva je podpísaná v dvoch originálnych vyhotoveniach v českom 
       a slovenskom jazyku, pričom každé znenie zmluvy je rovnako záväzné. 

       Milan Jančík 							Milan Ftáčnik 
       starosta MČ Praha 5                                                        starosta MČ
                                                                                                Bratislava-Petržalka